ایتالیا-نین باش ناظیری جورجیا ملونی اوکراینانین پایتاختی کیئوه سفر ائدجگینی بیلدیریب.
ایتالیانین آنسای خبر آژانسی‌نین یایدیغی معلوماتا گؤره، سپتامبرین 25-ده کئچیریلن پارلامئنت سئچکی‌لریندن سونرا وظیفه‌سی‌نین ایجراسینا باشلایان باش ناظیر جورجیا ملونی مطبوعات کنفرانسی تشکیل ائدیب.
جورجیا ملونی فوریه‌نین 24-دن اول اوکراینایا سفر ائدجگینی بیان ائدیب. اوکراینا پرزیدنتی ولودیمیر زلنسکی ایله آپاردیغی تلفون دانیشیغینا توخونان ملونی کیئوه سفر ائدجگینی ولودیمیر زلنسکییه ده دئدیگینی بیلدیریب. ملونی گؤروش زامانی ایتالیانین باریش سوره جینه ضامن اولماغا حاضیر اولدوغونو و بونا گؤره ده فوریه‌نین 24-دن اول کیئوه سفر ائتمک نیتینده اولدوغونو قئید ائدیب.
ملونی وورغولاییب کی، باریش اوچون کونکرت آدیم‌لار آتماق لازیم‌دیر. زلنسکی‌نین ده باریش اوچون تشببوس‌لر ایره‌لی سورمک ایسته‌دیگینه ایشاره ائدن ملونی دئییب:"باریشی تامین ائتمک اوچون ائدیله بیله‌جک هر شئی ائدیلمه‌لی‌دیر، هئچ کیم محاربنی سئومیر و بیز بو مؤوضوع دا همفیکیریک.
ملونی قئید ائدیب کی، باریش ایستیرکن اوکراینانین موستقیل‌لیگینه و اراضی بوتؤو‌لوگونه حؤرمتله یاناشیلا‌جاق.
